**Likumprojekta „Grozījumi elektroenerģijas tirgus likuma” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2016.gada 13.septembra sēdē nolemtais. |
| 2. | Pašreizējā situācija un problēmas | Līdzšinējā kārtība paredz, ka obligātā iepirkuma komponente (turpmāk – OIK) tiek aprēķināta un piemērota proporcionāli elektroenerģijas lietotāja patērētājam elektroenerģijas daudzumam. Vienlaikus obligātajā iepirkumā (turpmāk – OI) iepirktās elektroenerģijas daudzums līdz 2019.gadam palielināsies.  Atbilstoši prognozētajam samazināsies elektroenerģijas tirgus cenas Baltijas reģionā. Ņemot vērā minēto, iepirktās elektroenerģijas tirgus vērtība kļūs zemāka, bet nepieciešamā atbalsta apmērs elektroenerģijas lietotājiem OIK mazināšanai lielāks.  Ņemot vērā minēto, OIK saglabāšanai 26,79 EUR/MWh apmērā turpmākajos gados strauji nepieaugot elektroenerģijas patēriņam, palielināsies nepieciešamā dotācija no budžeta elektroenerģijas lietotājiem OIK mazināšanai.  Visas publiskajam tirgotājam kompensējamās izmaksas var iedalīt divās daļās:   1. mainīgās izmaksas, kas rodas OI rezultātā, lai nodrošinātu noteiktu daļu atjaunojamo energoresursu enerģijas galapatēriņā. Tās ir atkarīgas no OI ietvaros iepirktā elektroenerģijas apjoma; 2. fiksētās izmaksas par jaudu, kuras ik gadu ir konstantas un sedz lielu jaudu koģenerācijas staciju investīciju izmaksas.   Ar grozījumiem tiek padarīta efektīvāka esošā sistēma, paredzot, ka jaudas maksājumu radītās izmaksas daļēji sedz arī elektroenerģijas lietotāji, kuriem ir pieslēgumi ar nulles patēriņu. Minētie grozījumi veicinās elektroenerģijas lietotāju pieslēgtās jaudas nepieciešamības izvērtēšanu, kā arī to rezultātā palielināsies pieejamība uzstādītajām, bet neizmantotajām jaudām.  Tāpat šāda mehānisma ieviešana veicinās ekonomisko izaugsmi un nodrošinās apstrādes rūpniecības konkurētspēju ilgtermiņā, veicinot OIK ietekmes mazināšanu uz apstrādes rūpniecības mainīgajām ražošanas izmaksām. Tā rezultātā sagaidāma arī elektroenerģijas patēriņa palielināšanās apstrādes rūpniecībā.  Tiek prognozēts, ka šāda risinājuma īstenošanas gadījumā uzņēmumu mainīgās izmaksas par katru nākamo saražoto produkcijas vienību būtu ievērojami zemākas kā šobrīd, tādējādi stimulējot uzņēmumus kāpināt ražošanas apjomu un attiecīgi arī elektroenerģijas patēriņu. Līdz ar elektroenerģijas patēriņa pieaugumu OIK apjoms uz vienu patērēto MWh kļūtu mazāks, tādējādi mazinot nepieciešamo valsts budžeta dotāciju OIK saglabāšanai vidēji 26,79 EUR/MWh apmērā. |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Elektroenerģijas lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Sagaidāms, ka šāda mehānisma ieviešana veicinās ekonomisko izaugsmi un nodrošinās apstrādes rūpniecības konkurētspēju ilgtermiņā, veicinot OIK ietekmes mazināšanu uz apstrādes rūpniecības mainīgajām ražošanas izmaksām. Tiks veicināts efektīva elektroenerģijas patēriņa pieaugums, kas ilgtermiņā samazinās nepieciešamo valsts budžeta finansējumu elektroenerģijas lietotāju atbalstam. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| |  |  |  |  |  |  | | --- | --- | --- | --- | --- | --- | | Rādītāji | 2016. gads | | Turpmākie trīs gadi (euro) | | | | 2017. | 2018. | 2019. | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2016.gadu | izmaiņas, salīdzinot ar kārtējo 2016.gadu | izmaiņas, salīdzinot ar kārtējo 2016.gadu | | 1 | 2 | 3 | 4 | 5 | 6 | | 1. Budžeta ieņēmumi: | 68 624 945 |  | 10 181 279 | 18 647 472 | 20 616 816 | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 68 624 945 |  | 10 181 279 | 18 647 472 | 20 616 816 | | 1.2. valsts speciālais budžets |  |  |  |  |  | | 1.3. pašvaldību budžets |  |  |  |  |  | | 2. Budžeta izdevumi: | 68 624 945 |  | 10 181 279 | 18 647 472 | 20 616 816 | | 2.1. valsts pamatbudžets | 68 624 945 |  | 10 181 279 | 18 647 472 | 20 616 816 | | 2.2. valsts speciālais budžets |  |  |  |  |  | | 2.3. pašvaldību budžets |  |  |  |  |  | | 3. Finansiālā ietekme: | 0 |  | 0 | 0 | 0 | | 3.1. valsts pamatbudžets |  |  |  |  |  | | 3.2. speciālais budžets |  |  |  |  |  | | 3.3. pašvaldību budžets |  |  |  |  |  | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  | |  |  |  |  | |  |  |  |  | | 5. Precizēta finansiālā ietekme: | X |  |  |  |  | | 5.1. valsts pamatbudžets |  |  |  |  | | 5.2. speciālais budžets |  |  |  |  | | 5.3. pašvaldību budžets |  |  |  |  | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ikgadējais finansējumu Ekonomikas ministrijas budžeta apakšprogrammā 29.02.00 “Elektroenerģijas lietotāju atbalsts” plānots šādā apmērā: 2017.gadā 78 806 224 EUR, 2018.gadā 87 272 417 EUR, 2019.gadā 89 241 761 EUR. Attiecīgi plānotais budžeta ieņēmumu un izdevumu palielinājums salīdzinājumā ar 2016.gadu: 2017.gadā 10 181 279 EUR, 2018.gadā 18 647 472 EUR, bet 2019.gadā 20 616 816 EUR.  Detalizēts ietekmes izvērtējums sniegts konceptuālajā ziņojuma “Kompleksi pasākumi elektroenerģijas tirgus attīstībai”, kas izskatīts 2016.gada 13.septembra sēdē Ministru kabinetā. | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Cita informācija | Likumprojekts tiks īstenots Ekonomikas ministrijas budžeta apakšprogrammā 29.02.00 “Elektroenerģijas lietotāju atbalsts” piešķirto līdzekļu ietvaros.  Ekonomikas ministrija iesniegs priekšlikumus likumprojekta “Par valsts budžetu 2017.gadam” un likumprojekta “Par vidēja termiņa budžeta ietvaru 2017., 2018. un 2019.gadam” izskatīšanai otrajā lasījumā, samazinot Ekonomikas ministrijas izdevumus valsts budžeta programmā “Elektroenerģijas lietotāju atbalsts” 2017.gadā par 17 846 427 EUR un 2018.gadā par 21 722 899 EUR, palielinot 2019.gadā par 43 322 065 EUR.  Ministru kabinets š.g. 13.septembra sēdē, izskatot iepriekš minēto konceptuālo ziņojumu noteica, ka sagatavojot likumprojektu “Par valsts budžetu 2018.gadam” un likumprojektu “Par vidējā termiņa budžeta ietvaru 2018., 2019. un 2020.gadam” finansējums valsts budžeta programmai “Elektroenerģijas lietotāju atbalsts” ir valdības prioritāte un attiecīgi Ekonomikas ministrijai sadarbībā ar Finanšu ministriju sagatavot priekšlikumus, lai nodrošinātu nepieciešamā finansējuma apmēru 2019.gadā. | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Sabiedrisko pakalpojumu regulēšanas komisija līdz 2017.gada 15.janvārim izdod likumprojekta “Grozījumi Elektroenerģijas tirgus likuma” 28.1panta ceturtajā daļā paredzēto izmaksu attiecināšanas aprēķina metodiku. |
| 2. | Atbildīgā institūcija | Sabiedrisko pakalpojumu regulēšanas komisija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar.* |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Šāds risinājums apspriests ar Latvijas darba devēju konfederāciju un ar Latvijas tirdzniecības un rūpniecības kameru. |
| 2. | Sabiedrības līdzdalība projekta izstrādē |
| 3. | Sabiedrības līdzdalības rezultāti | Latvijas darba devēju konfederāciju un Latvijas tirdzniecības un rūpniecības kamera atbalsta šādu risinājumu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| *Projekts šo jomu neskar.* |

Ministru prezidenta biedrs,

ekonomikas ministrs A.Ašeradens

Valsts sekretārs J.Stinka

26.09.2016. 15:20

940

H.Skarbnieks, 67013226

Haralds.Skarbnieks@em.gov.lv